als_Latn dik_Latn sag_Latn
Zikaltrit e Mazzarrit kanë fituar 2 me 1 në transfertën e vështirë të Firenze duke mposhtur Fiorentinën e Montella.
Ndeshja nisi më mirë për Interin, të cilët dominuan në pjesën e parë, ku arritën dhe të gjenin avantazhin me anë të Palacio, i cili në minutën e 34 arrin të shënojë golin e parë të sfidës dhe të tijin personal për vitin 2014.
Pjesa e parë mbyllet me këtë rezultat, për t’i lënë vendin një pjese të dytë që sjell Fiorentinën më agresive, duke gjetur dhe golin me anë të Cuadrado në minutën e parë të pjesës së dytë. 1 me 1 , por barazimi nuk zgjat shumë. Mazzarri hedh në lojë kartën Icardi për Militon, dhe 20 vjeçari shpërblen besimin duke shënuar në minutën e 60 dhe duke i sjellë zikaltërve avantazhin sërsiht, avantazh të cilin Inter e ruajti deri në fund të ndeshjes, duke fituar 3 pikë të arta në Firenze.
als_Latn als_Latn als_Latn